Document ID: 32014R0772

KOMISIJOS ĮGYVENDINIMO REGLAMENTAS (ES) Nr. 772/2014
2014 m. liepos 14 d.
kuriuo nustatomos su viešosios pagalbos intensyvumu, taikytinu bendroms tam tikrų veiksmų, finansuojamų Europos jūrų reikalų ir žuvininkystės fondo lėšomis, tinkamoms finansuoti išlaidoms, susijusios taisyklės
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011 (1), ypač į jo 95 straipsnio 5 dalį,
kadangi:
(1)
Reglamento (ES) Nr. 508/2014 95 straipsnio 1 dalyje nustatytos bendrosios taisyklės, susijusios su viešosios pagalbos intensyvumu, taikytinu bendroms veiksmo, finansuojamo Europos jūrų reikalų ir žuvininkystės fondo (EJRŽF) lėšomis, tinkamoms finansuoti išlaidoms;
(2)
taikant leidžiančią nukrypti nuostatą, 95 straipsnio 4 dalyje numatyta, kad specialių rūšių veiksmams taikomi papildomi viešosios pagalbos intensyvumo procentiniai punktai, kaip nustatyta Reglamento (ES) Nr. 508/2014 I priede. Taip pat siekiant nesutrikdyti bendros žuvininkystės politikos (BŽP) reformos tęstinumo, Reglamento (ES) Nr. 508/2014 94 straipsnio 3 dalies c punktu ir 69 straipsnio 2 dalimi EJRŽF parama tam tikrų rūšių veiksmams apribojama nustatant sumažintą bendro finansavimo normą. Be to, pagal tokį patį principą nustatyti skirtingi pagalbos intensyvumo papildomų procentinių punktų lygiai, išvardyti Reglamento (ES) Nr. 508/2014 I priede. Todėl laikantis tam tikrų Reglamento (ES) Nr. 508/2014 I priedo sąlygų galima padidinti viešosios pagalbos intensyvumo procentinius punktus arba juos reikia sumažinti;
(3)
todėl būtina užtikrinti, kad susikaupus papildomiems pagalbos intensyvumo procentiniams punktams tuo atveju, kai vienas veiksmas atitinka kelias Reglamento (ES) Nr. 508/2014 I priede nustatytas sąlygas, nekiltų grėsmė BŽP tikslams ir nebūtų pernelyg didelio kompensavimo arba nebūtų per daug iškraipomos žuvininkystės ir akvakultūros sektorių rinkos taisyklės;
(4)
todėl tuo atveju, kai veiksmas atitinka Reglamento (ES) Nr. 508/2014 I priede nustatytas sąlygas ir dėl to papildomai padidėja procentiniai punktai, valstybės narės gali taikyti didesnį viešosios pagalbos intensyvumą. Tačiau tuo atveju, kai vienas veiksmas atitinka daugiau kaip vieną Reglamento (ES) Nr. 508/2014 I priedo sąlygą ir dėl to jam galima taikyti kelis procentinių punktų padidinimus, galimas padidinimas turėtų būti apribotas didžiausiu padidinimu. Tuo atveju, kai veiksmas atitinka daugiau kaip vieną Reglamento (ES) Nr. 508/2014 I priedo sąlygą ir dėl to jam turi būti taikomi procentinių punktų sumažinamai, galimas sumažinimas turėtų būti apribotas didžiausiu sumažinimu;
(5)
galiausiai, kad būtų vykdoma prievolė sumažinti procentinius punktus, taikomus Reglamento (ES) Nr. 508/2014 I priede nustatytiems tam tikrų rūšių veiksmams, tais atvejais, kai veiksmui dėl jo atitikties keliems Reglamento (ES) Nr. 508/2014 I priede nustatytiems kriterijams tuo pat metu taikytinas vienas ar keli procentinių punktų padidinimai ir sumažinimai, į galimus padidinimus neturėtų būti atsižvelgiama ir turėtų būti taikomas tik didžiausias sumažinimas;
(6)
siekiant užtikrinti greitą šiuo reglamentu numatytų priemonių taikymą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
(7)
šiame reglamente numatytos priemonės atitinka Jūrų reikalų ir žuvininkystės fondo komiteto nuomonę,
PRIĖMĖ ŠĮ REGLAMENTĄ:
1 straipsnis
Konkretus viešosios pagalbos intensyvumas
Kai vienas veiksmas atitinka kelias Reglamento (ES) Nr. 508/2014 I priede nustatytas sąlygas, tame priede numatyto viešosios pagalbos intensyvumo papildomi procentiniai punktai didinami ir mažinami taip:
a)
jeigu pagal Reglamento (ES) Nr. 508/2014 I priedą taikomi keli procentinių punktų padidinimai, taikomas tik didžiausias iš šių padidinimų;
b)
jeigu pagal Reglamento (ES) Nr. 508/2014 I priedą taikomi keli procentinių punktų sumažinimai, taikomas tik didžiausias iš šių sumažinimų;
c)
jeigu veiksmui gali būti taikomas vienas ar keli papildomi procentinių punktų padidinimai ir tuo pat metu jam taikytini vienas ar keli procentinių punktų sumažinimai, kaip nurodyta Reglamento (ES) Nr. 508/2014 I priede, taikomas tik didžiausias sumažinimas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. liepos 14 d.

Labels: 2
4
15
19